Source: https://finstat.sk/konkurzy-restrukturalizacie/konkurz/2012-K016802
Timestamp: 2017-11-19 08:37:33+00:00
Document Index: 4893418

Matched Legal Cases: ['súd ', 'Súd ', 'Súd ', 'Súd ', '§ 42', '§ 42', 'súd ', '§ 36', 'súd ', '§ 36', '§ 36', 'súd ', 'súd ']

Konkurzy a reštrukturalizácie z Obchodného vestníka - Konanie č. 363713, BOVACOMERC,
Konkurzy a reštrukturalizácie z Obchodného vestníka - Konanie č. 363713
Konanie č. 363713
Vydaný 11.12.2012
Publikovaný v Obchodnom vestníku č. 244 z roku 2012 18.12.2012
Okresný súd Trnava v právnej veci vyhláseného konkurzu na majetok úpadcu: BOVACOMERC spol. s r.o., IČO: 31 104 924, so sídlom, Ružindolská 11, Trnava, zapísaná v Obchodnom registri Okresného súdu Trnava, odd.: Sro, vložka číslo: 2044/T, o ustanovení správcu do funkcie, takto
Súd u s t a n o v u j e do funkcie správcu JUDr. Petra Ondreičku., so sídlom kancelárie: Sladovnícka 13, 917 01 Trnava.
Súd uznesením č.k. 43K/7/2006-608 zo dňa 08.10.2012, zverejneným v Obchodnom vestníku dňa 16.10.2012, odvolal správcu Mgr. Ing. Pavla Korytára, so sídlom kancelárie Sladovnícka 13, Trnava z funkcie správcu úpadcu.
Súd oznamom č.k. 43K/7/2006-612 zo dňa 25.10.2012 zvolal schôdzu veriteľov na deň 30.11.2012 o 10.00 hod. za účelom schválenia návrhu na ustanovenie nového správcu podľa § 42 ods. 5 Z. č. 7/2005 Z. z. o konkurze reštrukturalizácii. Oznam bol zverejnený v Obchodnom vestníku dňa 31.10.2012
Schôdza veriteľov sa uzniesla na ustanovení nového správcu, a to JUDr. Petra Ondreičku, so sídlom kancelárie: Sladovnícka 13, 917 01 Trnava, pričom za zvolenie nového správcu hlasoval jeden prítomný veriteľ s počtom hlasov 168.373, čo predstavovalo 100 % hlasov prítomných veriteľov. Zápisnica zo schôdze veriteľov bola zverejnená v Obchodnom vestníku dňa 6.12.2012.
Podľa § 42 ods. 5 ZKR ak súd odvolá správcu počas konkurzu mimo schôdze veriteľov, bezodkladne zvolá schôdzu veriteľov na účely schválenie návrhu na nového správcu; ustanovenia § 36 ods. 2 a 3 sa použijú primerane. Ak schôdza veriteľov návrh na nového správcu neschváli, súd ustanoví správcu bez návrhu schôdze veriteľov.
Podľa § 36 ods. 2 ZKR na rokovaní schôdze veriteľov o výmene správcu má prítomný veriteľ oprávnený na schôdzi veriteľov hlasovať právo navrhnúť do funkcie nového správcu jednu osobu zo zoznamu správcov, ktorý vedie ministerstvo podľa osobitného predpisu. O návrhoch na nového správcu schôdza veriteľov hlasuje postupne od návrhu veriteľa s najvyšším počtom hlasov, až kým návrh na nového správcu nie je schválený.
Podľa § 36 ods. 3 ZKR ak sa schôdza veriteľov uznesie na výmene správcu, súd bezodkladne po doručení zápisnice zo schôdze veriteľov jedným uznesením odvolá doterajšieho správcu a ustanoví do funkcie správcu schváleného schôdzou veriteľov.
Vzhľadom k tomu, že uznesením č.k. 43K/7/2006-608 zo dňa 08.10.2012 bol Mgr. Ing. Pavol Korytár odvolaný z funkcie správcu a zo zápisnice zo zasadnutia schôdze veriteľov zo dňa 30.11.2012 vyplýva, že návrh na nového správcu JUDr. Petra Ondreičku, so sídlom kancelárie: Sladovnícka 13, 917 01 Trnava bol schválený, súd rozhodol tak, že ustanovil do funkcie správcu schváleného schôdzou veriteľov.